Ilang buwan na mula n'ong umalis kami sa Paradise Hotel.
Nasa Fairy Place na kami ni Mama ngayon.
Makakabuti raw ang snow sa amin.
Mawawala raw lahat ng problema namin.
WHO WERE WE RUNNING FROM?
Ano'ng problema, Bambi?
Di ako makatulog, Ma.
Bumaligtad ka.
Pumikit ka para makatulog ka kaagad.
Parang may laman 'yong unan ko, Ma.
Ano?
Dito, o.
Buksan mo.
- Nakita ko na. - Patingin.
Kaya pala di ka nakakatulog.
Masakit, Ma.
Sobrang sakit.
Kaya pala di nakakatulog si Mama.
Dahil 'yong unan niya, puno ng nakaraan niya.
Di siya pinapatulog nito. Nasasaktan siya.
Kaya pala lagi siyang gumigising para manigarilyo.
Nangyari 'yon kahit anong pigil ni Mama.
Meron na ring di nagpapatulog sa akin.
- 'Wag kang maingay. - 'Wag po!
Huwag, anak.
Okay ka lang?
Ano'ng ginagawa natin sa malamig na lugar na 'to?
Di nila tayo mahahanap dito.
Di nila maiisip 'to kaya nandito tayo.
Aalis tayo kung gusto mo.
Tumawag na tayo ng taxi.
Ikaw ang importante.
Hindi ako importante.
'Wag mong sabihin 'yan.
Marami akong ginagawa para sa 'yo kahit di ko sinasabi.
- Ma. - Ano?
Di ba pumunta ka sa bangko n'ong nasa Paradise tayo...
Oo.
Tapos dapat pupunta ako sa cove.
- Di 'yon ang nangyari. - Bambi, anak.
Nakikinig ka ba?
Ano nga 'yon?
Ito lang ang sasabihin ko.
Naaalala mo ba 'yong mga bata,
'yong minamaliit ka dahil lang sa laruang timba?
Naaalala ko sila. Six o seven yata ako n'on.
- Tingnan mo 'yong timba niya! - Nasa beach hotel tayo.
Ang pangit ng timba niya!
Anak, 'wag kang ganyan.
Bambi? Ano'ng nangyari?
May umaway ba sa 'yo?
Ayaw po nilang makipaglaro sa akin.
Maliit lang daw 'yong timba ko.
Gustong-gusto kong turuan ng leksiyon 'yong mga magulang.
Bambi.
Pindutin mo 'yong Erase Button.
Kalimutan mo 'yon.
Ang sakit sa dibdib na makita kang umiiyak.
Tumatagos sa puso ko.
D'on nagsimula 'yong Bambi Promise.
- May Bambi Promise ka? - May Bambi Promise tayo.
- Di ko alam kung ano 'yon. - Alam mo 'yon.
Binulong ko 'yon sa 'yo habang umiiyak ka n'ong araw na 'yon.
Hindi ko maalala.
Maaalala mo kung gugustuhin mo.
Nasa loob mo na 'yon.
Masaya naman kami ni Mama.
Pero minsan, may masamang nangyayari sa amin.
Dahil sa kanila.
Masyado na yatang napapabayaan 'yong magandang bata.
Gabing-gabi na gising pa siya?
Ito na naman siya Lagi niyang pinapansin si Mama.
Hollywood Diva ang tawag namin sa kanya dahil sa itsura niya.
Ba't gan'on sila?
'Yan na naman si Hollywood Diva, lahat pinapansin.
Bumalik na tayo sa kuwarto.
Ma, tingnan mo.
May naliligaw na naman.
Naliligaw ka ba?
Wala ka bang kasama?
Kahit nanay mo?
Nandiyan lang siguro 'yong nanay niya.
- Parang kamukha niya 'yong Snipper. - Oo nga.
Eto na ang Snipper!
'Wag nga. Natatakot ako.
Uy, Bambi.
Gusto mong dalhin 'yang makulit na 'yan? Mukhang gutom na siya.
- Sige. - Halika na.
Di natin alam kung alam ng bata ang pagpatay.
O kung kasabwat ba siya. Wala pang ebidensya.
Sa ngayon, inosente siya.
Walang nakakaalam ng puwedeng mangyari.
Dalawang hotel, dalawang patayan.
Parehong pekeng ID ang ginamit.
Walang tunay na pangalan, walang address.
Walang criminal record.
Walang cell phone at credit card.
Wala silang kahit anong record.
Kakaiba sila.
Ano'ng sinasabi mo?
Walang record? Kakaiba?
Ano sila, mga terorista?
Ibibigay ko 'to sa iba kung di mo kaya.
Di naman sa gan'on, sir. Tinitingnan namin 'yong CCTV.
Mahuhuli na sila.
Ilang buwan na 'to. 'Wag kayong mag-aksaya ng oras.
Dapat mahuli sila kaagad.
Sige na, trabaho na.
Halika nga dito.
Buti na lang kinuha natin 'to.
Oo nga, anak.
Ayaw ni Mama na malungkot ako.
Ano kaya ang gagawin niya pag nalaman niya 'yong ginawa ng Doktor?
'Wag kang maingay. Baka paalisin tayo dito.
Nagpapasalamat siya sa atin.
Baka 'yang makulit na 'yan ang dahilan kaya tayo nandito.
Ano po?
Para pakainin siya.
Para gamutin ang malungkot nating puso.
Si Mama, ang magician.
Kaya niyang alisin kaagad ang lungkot ko.
May aso rin ako dati.
Di mo sinabi sa akin. Ano'ng itsura?
Sobrang ingay niya, laging takot, pero pinoprotektahan niya ako.
Mas minahal ko siya kasi may depekto siya.
Ayaw sa kanya n'ong Ice Queen, siyempre.
Bakit may depekto?
Takot kasi siya sa lahat ng bagay.
Kaya matapang siya.
Sobrang takot
na wala namang dahilan.
Itong mabait nating anak, gumawa ng eskandalo.
Ganyan siya magpasalamat sa mga magulang niya.
Di mo ba naisip ang puwedeng mangyari? Isang malaking kahihiyan 'to.
Hindi.
Naisip mo 'yon.
Magdadagdag ka pa ng isang tulad mo.
Sino ang ama niyan? Sabihin mo.
Sabihin mo sabi!
Patahimikin n'yo 'yong asong 'yon!
Aayusin natin 'to bago pa malaman ng papa mo o ng ibang tao.
Papupuntahin kita sa doktor.
Di ako pupunta sa doktor.
Ano?
Tingnan mo 'ko sa mata at sabihin mo ulit.
Hindi tayo pupunta sa doktor.
At sabihin mo sa alipores mo
tantanan ang aso ko.
Alis!
Di mo kinain 'yong almusal mo.
Wala akong gana.
Nagsasawa na kasi ako.
Di ako nagugutom.
Dahil ba napag-usapan natin 'yong aso mo?
May nangyaring masama, 'no?
Di mo alam kung hanggang saan ang kalupitan ng Lola mo.
Motor oil.
BRAKING SYSTEM
Brake fluid.
Ano'ng ginawa nila sa 'yo?
Ano'ng ginawa nila?
Di ako papayag na patayin mo ang anak ko.
Di ako papayag na patayin n'yo ang anak ko.
Kawawa naman 'yong aso mo.
Grabe 'yong pinagdaanan mo.
Hindi mo dadanasin 'yon.
Habang nandito ako.
Hello.
Dapat organic ang ipakain mo sa magandang bata.
'Wag 'yong kung ano-ano.
Titiisin na lang ba natin 'yong kaplastikan niya?
Siyempre hindi.
Pero di siya makaintindi, e.
Parang natutuwa pa siya kapag naiinis tayo sa kanya.
Cream.
- Ano'ng sabi niya? - Ewan ko.
Sabi ko cream.
Mukhang nakakalimutan niyang maglagay n'on.
Dry na dry 'yong balat niya sa lamig.
- Ano ba ang gusto nila? - Sino, anak?
Sila.
'Yong Hollywood Diva,
'yong Babaeng Madaldal,
'yong Hotel Owner.
At 'yong... Doktor.
Di naman sila nag-iisa tulad natin.
May asawa sila, mga kaibigan. May mga tirahan sila.
Bakit ba ginugulo nila tayo?
Kasi 'yong mga bagay na pinag-awayan nila,
nakikita nila na wala tayong pakialam d'on.
Kaya iniisip nila na mahina tayo,
kaya kinakayan-kayanan nila tayo.
Kaya tinuturuan ko sila ng leksiyon.
Kumain ka na.
Kumusta? Ano'ng balita?
Ilang beses silang nag-abroad gamit ang iba't ibang ID.
Sa London, New York, India, sa mga hotel dito.
Nasa coastline sila. Sa Aegean hanggang Mediterranean.
Malalaking hotel at kuwarto.
N'ong namatay 'yong doktor, lumipat sila ng hotel.
Palipat-lipat lang sila.
Kalokohan. Wala ba silang bahay o trabaho?
Saan sila kumukuha ng pera?
Di pa namin alam ang totoong identity nila,
kaya di pa namin masasagot 'yan, sir.
May CCTV footage din kami, sir.
Papunta sa Ürgüp at Cappadocia 'yong bus.
Nasa loob na sila.
- Hulihin sila. - Opo, sir.
Pupunta kami oras na mahanap namin ang hotel nila.
Sige. Para mapadali ang trabaho n'yo,
ipapadala ko ang mga litrato nila sa mga hotel.
- Sige. - Baka makakuha tayo ng hit.
Opo, sir.
Sige.
Bumalik ka kaagad, ha?
Opo, pag nakita ko na ang nanay nito.
Halika rito.
Halika. Bilisan mo.
Halika.
Sabi ni Mama, balang araw, palalayain niya 'ko.
Kayang gawin ni Mama lahat.
Kaya niya akong palayain kung gugustuhin niya.
Pero kahit malaya na ako,
gusto ko lagi ko siyang kasama.
'Wag kang makulit.
Tawagin mo nanay mo. Sabihin mo nandito ka.
Hoy! Balik. Saan ka pupunta?
Bumalik ka rito. Hahanapin pa natin 'yong nanay mo.
Nasaan ka na?
Nandito ka ba?
Walang tao dito. Sino'ng makakakita?
Hoy! Ano'ng ginagawa mo? Ano'ng tinitingin-tingin mo?
Sorry. Hinahanap ko kasi 'yong aso ko.
Anong aso? Sira ka ba?
Hay, naku!
Sorry po.
Sige na. Alis na!
Kumalma ka. Ano ba'ng problema?
Ewan. Ginulat niya 'ko, e.
Nabasa ko kasi 'yong hotel killer.
Hotel killer?
Di mo nabalitaan? 'Yong pumatay ng doktor gamit ang cutter.
Grabe.
Bago 'yon, hotel owner naman.
- Snipper nga ang tawag sa kanya. - Hindi nga?
'Yong pumatay ng doktor gamit ang cutter.
Bago 'yon, hotel owner naman.
Bambi? Ayos ka lang?
May nangyari ba, anak? May ginawa ba sa 'yo?
Magsalita ka. Sabihin mo.
Pinahabol ako ni Kulit at n'ong nanay niya.
Hinihingal ako.
Parang sasabog 'yong puso ko.
Anak.
Ano'ng nangyari?
Balik na tayo sa kuwarto?
Uhaw na uhaw ako, e.
Uy, Bambi.
Kulang pa.
Na-dehydrate talaga 'ko.
Sobrang saya niya kasama 'yong nanay niya.
Dumaan kami sa mga secret tunnel.
Uhaw na uhaw ako kakatakbo.
Iinumin ko na 'to.
Sorry po.
Anak, tumigil ka.
Sabihin mo sa akin kung ano'ng nangyari.
Tumingin ka sa 'kin.
Wala pong nangyari.
Walang nanakit sa 'kin.
Magpapalit lang ako.
Mama.
Naaalala ko na 'yong Bambi Promise.
Ako lang ang puwedeng magpaiyak sa 'yo. At gan'on ka rin sa akin.
Kaya nandito ang mama mo.
Nandito siya...
para turuan ng leksiyon ang mga mananakit sa 'yo.
'Wag kang magtanong ng makakasakit sa akin.
Hindi ito ang oras.
Ginawa mo 'yon dahil sa akin. Dahil sa akin.
Sandali!
Sandali lang.
Pakinggan mo muna 'ko.
Wala tayong tinatakbuhan. Alam ko na, Ma.
Patay na ang lolo't lola ko. Di tayo hinahanap ng mga tao nila.
Makinig ka muna.
Alam ko na kung sino'ng tinatakbuhan natin.
Alam ko 'yong nangyari sa Doktor at sa Hotel Owner.
Ginawa mo 'yon dahil sa akin.
Hindi!
Di ako mananakit kung walang ginawa sa atin.
'Wag mong sisihin ang sarili mo.
- Alam ko gusto mo nang umalis ngayon. - Mama.
- Iba na ang tingin mo sa akin ngayon. - Mama!
Kawawang bata. Ano pa nga ba ang magagawa niya?
Umiiyak siya dahil pabaya ang nanay niya.
A, gan'on ba?
Pinapabayaan ng nanay 'yong anak niya.
Sa wakas, nagsalita rin ang nanay ng bata.
Oo, panalo ka na. Siguro naman tatantanan mo na kami.
- Tara. - Ano'ng ibig sabihin n'on?
Hindi pa ba malinaw?
Natutuwa lang naman ako sa inyo.
Para kasing kakaiba kayo.
- At saka... - Hoy, tanga, makinig ka.
Naiirita kami sa 'yo.
Makaramdam ka.
Ang bastos mo naman.
Wala pang nakapagsabi niyan sa akin.
Ba't ka umiiyak? Ano'ng ginawa nila?
Ininsulto niya 'ko.
Nakikipagkaibigan lang naman ako kasi nag-iisa sila.
Naaawa ako sa kanila.
Sira ulo ka.
Isang sira ulong pakialamerang nagpapanggap na mabait.
Sino ka ba? Wala kang karapatang pagsalitaan siya.
Sira ulo naman talaga 'yang asawa mo.
Sir, may away sa tulay.
Kilala mo ba ako?
Oo, kilala kita. Kupal ka.
- Pigilan n'yo 'ko, baka masaktan ko siya. - Baliw 'yang babaeng 'yan.
- Kumalma ka. - Sir, halika na.
Kalma lang.
Sir, kalma lang po. Ma'am...
Tama na!
Ano ba ang gusto mo sa amin?
Anak!
Kung hawak ko lang 'yung cutter mo, Ma.
- Doon mismo... - Tumigil ka nga. Mag-impake ka na.
Kailangan na nating umalis dito.
May nangyari ba sa kanya?
'Wag ka na munang magtanong.
Ma, ano'ng nangyayari?
SECURITY
Taxi.
Aalis na 'ko.
Sa terminal tayo. Paalis na ang bus namin.
Wala sila sa kuwarto, sir.
E, sa lobby?
Wala rin d'on.
Ano 'yon?
'Wag kang magpahalata.
Nandiyan ba 'yong mag-ina? Tinatanong ng mga pulis.
Sige. Bahala ka.
A, 'yon ba? Sige. 'Wag kang mag-alala.
Pupunta ako pagkagaling ko sa terminal.
Para.
Bababa na kami.
Ano po 'yon, ma'am?
Bababa na kami. Babayaran ko kung magkano.
Wala pa tayo d'on.
Di mo ba ako narinig? Sabi ko para!
- Halika na. - Dahan-dahan naman sa pinto.
Dito tayo.
Saan po, ma'am?
Magmaneho ka lang. Sasabihin ko.
Puwede na tayong mag-relax.
Itanong mo na ang gusto mo.
Bakit bigla tayong umalis, Ma?
'Yong lalaki kasi sa hotel laging may kausap sa telepono.
Nairita rin ako d'on sa tawag sa taxi driver.
SECURITY
Pasok na.
May nangyari ba sa Hollywood Diva?
Wala akong paki sa Hollywood Diva na 'yon.
Kasalanan niya lahat 'to.
Excuse me po.
Sir, pakitanggal 'yong belt tapos try n'yo ulit.
Halika. Bumili na tayo ng ticket.
Halika.
Mga belt saka mga relo...
Malapit na kami sa terminal, sir.
Oo. Nasa area na kami.
Okay. Sige.
Papunta na sila sa terminal sakay ng taxi.
Tara na.
- Saan ang exit? - Doon.
- Sasagutin mo ba 'yong tanong ko? - Oo, anak.
Walang nangyari sa Hollywood Diva at sa asawa niya.
Tumakas tayo dahil lang d'on sa matandang may kausap sa telepono?
Chief of security ng hotel 'yong matandang 'yon.
Malamang dating pulis siya.
May di magandang mangyayari. Ramdam ko. Hinahanap nila tayo.
Tara.
Nagmamadali silang bumaba ng taxi.
Ano'ng gagawin natin?
Kung saan-saan natin sila hinahanap.
- Ano 'yon? - 'Yong dalawang 'yon.
- O, bakit? - Parang mga pulis sila.
- Paano mo nalaman? - Basta alam ko.
Alam ko ang itsura ng pulis.
Tara na. Sabihin natin sa HQ.
Pulis nga sila.
Niligtas tayo ng mama mo sa ganitong mga problema.
Sinabi sa kanila n'ong matanda,
tapos tinanong nila 'yong taxi driver kung saan tayo papunta.
- Dapat may gawin tayo. - Mag-a-abroad tayo.
Dapat makaalis tayo kaagad.
Ikaw po ang bahala.
- Bumili na tayo ng ticket. - Sige.
May sasabihin ka?
Opo.
Turuan mo 'ko, Ma.
Turuan ng ano?
Kung paano makaamoy ng gulo.
Kung paano takasan ang gulo. Kung paano makikilala 'yong mga pulis.
Ituro mo sa akin lahat.
Bakit?
Para mabigyan ng leksiyon 'yong mga nanggugulo sa atin.
Nagustuhan mo 'yon?
Gustong-gusto.
Tuturuan kita, pero 'wag mong kalimutan ang sasabihin ko.
Kung lalabanan mo ang mga halimaw,
magiging halimaw ka na rin.
Tagapagsalin ng Subtitle: Janice Ruth Geronimo